Middelsstore til store (opptil 50 millimeter), kraftige, hvelvede praktbiller. Kroppen har ofte spredte, oppstående hårdusker. I likhet med mange andre biller som lever i tørre områder har de et svært tykt og hardt hudpanser. Disse artene er blanke, oversiden gjerne kraftig punktert, og mer eller mindre rødlige eller brunlige på farge, dekkvingene ofte med metallglans.